Billy Wilder

Billy Wilder (* 22. jún 1906, Sucha Beskidzka, Rakúsko-Uhorsko† 27. marec 2002, Beverly Hills, Kalifornia, USA) bol americký filmový scenárista a režisér, šesťnásobný držiteľ ceny Americkej filmovej akadémie Oscar. Ako prvý tvorca získal za jeden film Oscara ako producent, režisér i scenárista.Je považovaný za jedného z najväčších klasikov amerického filmu.

Životopis 
Narodil sa ako Samuel Wilder v meste Sucha Beskidzka (dnešné Poľsko). Študoval najprv práva vo Viedni a popritom sa živil ako filmový kritik a novinár. Od roku 1926 sa datuje jeho spolupráca s americkým jazzmanom Paulom Whitemanom a aj v Berlíne pracoval ako novinár. Od roku 1929 začal spolupracovať aj s nemeckými filmármi. V Nemecku pracoval spočiatku ako scenárista a pomocný režisér. V roku 1929 napísal scenár k významnej nemeckej dokumentárnej snímke Ľudia v nedeľu (1930). Ako scenárista spolupracoval tiež na filmoch Emil und die Detektive (1931) a kriminálnej komédii Was Frauen träumen(1933). 

Po nástupe Adolfa Hitlera k moci presídlil v roku 1934 najprv do Francúzska, kde režijne debutoval filmom Mauvaise graine (1934), a zakrátko potom do USA, pretože pochádzal zo židovskej rodiny. Matka Gitla zomrela v roku 1943 v koncentračnom tábore Płaszów, nevlastný otec Bernhard (Berl) Siedlisker bol zavraždený vo vyhladzovacom tábore Bełżec. 

V USA si najprv získal meno ako scenárista. Napísal scenáre k úspešným filmom ako Bluebeard 's Eighth Wife (1938), Ninotchka (1939), Hold Back the Dawn (1941) a iné, často s Charlseom Brackettom, s ktorým potom spolupracoval 20 rokov. Od roku 1939 sa datuje jeho trvalá spolupráca hollywoodskym štúdiom Paramount Pictures.

Ako režisér sa presadil v roku 1943 filmom Five Graves to Cairo rozprávajúcim o bojoch Spojencov v severnej Afrike. V nasledujúcich rokoch vytvoril sériu psychologických snímok - Poistka smrti (Double Indemnity; 1944) podľa scenára Raymonda Chandlera, štúdiu muža, ktorý prepadol démonovi alkoholu The Lost Weekend (1945), alebo príbeh starnúcej hviezdy nemého filmu Sunset Boulevard (Sunset Blvd.; 1950).

Filmografia (výber) 
 Braček, braček  (Buddy Buddy), 1981
 Fedora (Fedora), 1978
 Na titulnej strane (The Front Page), 1974
 Nebožtíci žičia láske (Avanti!), 1972
 The Fortune Cookie, 1966
 Irma la Douce, 1963
Raz, dva, tri (One, Two, Three), 1961
 Byt (The Apartment), 1960
 Niekto to rád horúce (Some Like It Hot), 1959
 Popoludňajší láska (Love in the Afternoon), 1957)
 Witness for the Prosecution, 1957
 Slamený vdovec (The Seven Year Itch), 1955
 Sabrina (Sabrina), 1954
 Stalag 17 (Stalag 17; 1953)
 Sunset Blvd. (Sunset Blvd.), 1950
 Zahraničná aféra (A Foreign Affair),; 1948
 Stratený víkend (The Lost Weekend), 1945
 Poistka smrti (Double Indemnity), 1944
 Five Graves to Cairo, 1943
 The Major and the Minor, 1942
 Mauvaise graine, 1934

Referencie

Literatúra 
 BROŽ, Jaroslav - Fridy, Myrtil. Sto svetových režisérov. In SADOUL, Georges: Dejiny filmu. Od Lumiere až do doby súčasnej. Praha: Orbis, 1958. s 383-448.

Iné projekty

Externé odkazy 
 
 
 Billy Wilder: Něžný cynik
 Manuál: Billy Wilder 
 Fichte en Noche de Cine.com 
 Billy Wilder - The German-Hollywood Connection
 Film Noir and Billy Wilder
 American Master - Billy Wilder
 Wilder Bibliography (via UC Berkeley)
 Billy Wilder Fanlisting  
 Billy Wilder Tribute

Zdroj 

Režiséri USA
Režiséri židovského pôvodu
Držitelia Oscara za najlepšiu réžiu
Držitelia Oscara za najlepší adaptovaný scenár
Držitelia Oscara za najlepší originálny scenár
Hollywoodsky chodník slávy
Držitelia ceny Zlatý glóbus
Držitelia ceny BAFTA
Osobnosti USA židovského pôvodu
Úmrtia na pneumóniu
Držitelia ceny Zlatý glóbus za najlepšiu réžiu
Naturalizované osobnosti USA